# Ansøgningsskema til ansøgningspuljen til Udvikling af Traume-Bevidst Tilgang i arbejdet med socialt udsatte voksne

Ansøgningsskemaet udfyldes i henhold til vejledning om ansøgning om støtte fra ansøgningspuljen til Udvikling af Traume-Bevidst Tilgang i arbejdet med socialt udsatte voksne. Det er kun muligt at indtaste oplysninger i de grå felter.

Når ansøgningsskemaet er udfyldt, skal det indsendes i PDF-format. Budgettet indtastes i budgetskemaet til ansøgningspuljen og indsendes i excel-format. Ansøgningen kan indsendes via ansøgningspuljens side på Social- og Boligstyrelsens hjemmeside, hvor der findes et link til indsendelse af ansøgning.

**Bilag til ansøgningen**

Der foretages en vurdering af projektet ud fra oplysningerne i ansøgningen og budgettet, herunder eventuelle budgetnoter. Bilag til ansøgningen indgår alene i vurderingen, såfremt det fremgår af ansøgningsvejledningen, at et bestemt bilag skal eller kan vedlægges ansøgningen. Øvrige bilag, som fremsendes, vil ikke indgå i sagsbehandlingen.

**Afvisning af ansøgning ved manglende opfyldelse af formalia**

Social- og Boligstyrelsen har ret til at afvise ansøgninger, som ikke opfylder formalia. Det vil f.eks. være tilfældet, hvis ansøgningspuljens ansøgningsskema og budgetskema ikke er udfyldt, samt hvis alle obligatoriske bilag ikke er vedlagt ansøgningen.

**Anslagsbegrænsning**

Bemærk, at der er anslagsbegrænsning i tekstfelterne. Social- og Boligstyrelsen har ret til at afvise ansøgninger, som ikke overholder kravene til anslagsbegrænsning.

## Generelle oplysninger

### Forpligtelse

*Kommunen forpligter sig til at indgå i samarbejde om udvikling og modning af TBT-modellen med Social- og Boligstyrelsen, eksterne leverandører og øvrige projektkommuner samt løbende bidrage i evalueringen.*

*Ja*

*Kommunen* ***skal*** *ved indsendelse af ansøgningen* *vedlægge underskrevet ledelseserklæring på afdelingschefniveau eller højere niveau i Socialforvaltningen, der dokumenterer ledelsesmæssig opbakning til projektet.*

## Beskrivelse af projektet

### Projektets titel

*Her anføres projektets titel.*

### Projektets formål

*Nedenfor skal I beskrive projektets formål. Læs om ansøgningspuljens formål i ansøgningsvejledningens afsnit 2 og 7, pkt. 1, samt forventede resultater i afsnit 5. Maksimalt 1500 anslag.*

### Projektets målgruppe

*Beskriv kort og præcist den målgruppe, der er omfattet af projektet, herunder hvad der kendetegner målgruppen. Læs om ansøgningspuljens målgruppe i ansøgningsvejledningens afsnit 4 samt afsnit 7, pkt. 1. Maksimalt 2400 anslag.*

### Antal borgere i projektet

*Angiv, hvor mange borgere fra målgruppen, der forventes at indgå i projektet. Maksimalt 1000 anslag.*

### Hvordan opgøres antallet af borgere i projektet?

*Beskriv på hvilken måde antallet af voksne borgere vil blive opgjort. Beskriv systematikken i opgørelsen/registreringen af antal borgere. Maksimalt 1500 anslag.*

### Faglige forudsætninger

*Det er et krav, at kommunen, herunder sociale tilbud, redegør for sine forudsætninger for at bidrage til modningen af modellen, herunder for erfaringer med at arbejde traumebevidst. Læs om TBT-modellen i ansøgningsvejledningens afsnit 6 og afsnit 7, pkt. 2.*

*Nedenfor skal I beskrive jeres motivation for at deltage i modningen, herunder hvorfor arbejdet med TBT-modellen vurderes at være væsentlig, og hvilken forskel arbejdet kan bidrage til at skabe hos jer, hos borgerne og samarbejdspartnere. Maksimalt 2400 anslag.*

*Nedenfor skal I beskrive jeres eksisterende praksis, indsatser og organisering, der er relevant for arbejdet med TBT. Det skal beskrives, i hvilken grad kommunens myndighedsforvaltning og sociale tilbud arbejder traumebevidst med en eller flere af modellens kerneelementer og med recovery-orienteret rehabilitering, og så vidt muligt med hvilke resultater. Maksimalt 4800 anslag.*

*Nedenfor skal I gøre jer overvejelser om, hvilke tiltag, der kan igangsættes i myndighedsafdelingen og sociale tilbud, der styrker arbejdet med TBT, herunder hvordan der arbejdes for at sikre borgernes involvering i udvikling af TBT-modellen, og hvordan der samarbejdes om indsatsen. Maksimalt 2400 anslag.*

*Nedenfor skal I beskrive, om der er udfordringer, som I kan forudse ved udvikling og implementering af TBT-modellen i organisationen (borgere, medarbejdere og ledelse), og hvordan udfordringerne kan overkommes. Maksimalt 2400 anslag.*

### Aktiviteter

*Projektets aktiviteter skal bidrage til opfyldelse af projektets formål og forventede resultater. Se ansøgningsvejledningens afsnit 2, 5, 6.7 og 7, pkt. 3.*

*Nedenfor skal I beskrive, hvordan I lokalt vil arbejde med udviklingen af TBT, og hvilke aktiviteter, der planlægges gennemført i jeres lokalområde, der styrker TBT i kommunalt regi, sociale tilbud og i arbejdet med borgerne. (Det skal afspejles i aktiviteter og budget, at der også er afsat tid og ressourcer til også at indgå i det fælles udviklingsarbejde). Maksimalt 2400 anslag.*

### Organisering og samarbejde

*Projektets organisering skal understøtte udvikling og modning af TBT-modellen. Læs om forventninger til kommunens lokale organisering i ansøgningsvejledningens afsnit 6.6, og krav til organisering i afsnit 7, pkt. 4.*

*Ansøger skal sandsynliggøre, at organisatoriske forudsætninger er tilstede, og at der er tilstrækkelig strategisk og ledelsesmæssig opbakning til projektets gennemførelse. Dette dokumenteres bl.a. ved indsendelse af underskrevet ledelseserklæring på forvaltningsniveau, der vedlægges til ansøgningen.*

*Nedenfor skal I beskrive, hvordan arbejdet med TBT-modellen forventes organiseret i den kommunale forvaltning, herunder hvordan der samarbejdes med målgruppen af borgere og sociale tilbud. Maksimalt 2400 anslag.*

*Nedenfor skal I beskrive projektets organisering og ledelse, herunder udpegning af projektleder, relevante nøglemedarbejdere, implementeringsteam og styregruppe. Beskriv projektets nøglemedarbejdere, herunder hvordan det sikres, at de rette nøglemedarbejdere er tilstede i hele projektperioden. Organiseringen, der skal være endelig på plads 1. april 2024, skal beskrives så konkret som muligt. Maksimalt 4800 anslag.*

*Nedenfor skal I gøre jer overvejelser om, hvordan TBT kan forankres organisatorisk i den kommunale forvaltning og sociale tilbud efter projektperiodens ophør. Maksimalt 2400 anslag.*

**HUSK bilag:**

*Der skal vedlægges en underskrevet ledelseserklæring på afdelingschefniveau eller højere niveau i Socialforvaltningen, der dokumenterer ledelsesmæssig opbakning til projektet.*